En anden dansker, den tysksprogede teolog [[Friedrich Münter]] blev selv medlem af Illuminati. Han var frimurer og udnyttede sit medlemskab på sin studierejse i Europa til at opnå kontakter blandt de mange lærde der var medlem af ordenen. Da han i 1784 ankom til Wien, var det med det formål at studere i det kejserlige bibliotek, men han opsøgte også lærde mænd der var bosiddende i byen. En af dem var naturforskeren [[Ignaz von Born]], og han var lederen af Illuminati-logen i Wien. Münter indledte et venskab med denne og blev optaget i logen som minerval.{{sfn|Alexander Rasmussen|1925|loc=1. del, første halvbind, 1925, s. 46ff}} Friedrich Münter antog også et navn fra den klassiske oldtid, nemlig [[Syrianus]]. I kongedømmet [[Napoli]] i [[Italien]] kom han ligeledes i kontakt med grupper der ville afskaffe kongehuset og til det formål havde dannet selskabet [[Philantropia]], som var stærkt inspireret af Illuminati. <ref>[http://politiken.dk/boger/article382317.ece ''Frimurer og underjordisk diplomat'', Politiken Bøger]{{Dødt link|date=marts 2022 |bot=InternetArchiveBot |fix-attempted=yes }}, 15. september, 2007, s. 13. Ligeledes {{harvnb|Alexander Rasmussen|1925|pp=64–68}}. Dette værk nævner dog kun italienske "frimurere", og ikke philantropia-ordenen.</ref> Som medlem af Illuminati var det nemt for Münter at komme i forbindelse med disse grupper, som synes at have anset sig som direkte efterfølgere til Illuminati-ordenen. På sin hjemrejse i 1787 over Tyskland var Illuminati-ordenen imidlertid i den begyndende modvind fra ordensmagtens side, og da han af myndighederne korrekt blev anset for at være medlem blev han nødt til at forlade [[München]] i største hast.{{sfn|Alexander Rasmussen|1925|p=77ff}} I Regensburg mødtes Münter med selveste Adam Weishaupt, hvem han beskriver med beundring i sine breve til hjemmet.{{sfn|Alexander Rasmussen|1925|p=80}} Efter Münter hjemkomst til Danmark luftede han muligheden for at give Weishaupt asyl i Danmark overfor universitetets patron, den frisindede hertug [[Frederik Christian 2. af Slesvig-Holsten-Sønderborg-Augustenborg|Frederik Christian af Augustenborg]]. Drøftelserne mundede dog ikke ud i et konkret forslag.{{sfn|Alexander Rasmussen|1925|pp=92–93}} Han besøgte dog flere gange Weishaupt på sine senere rejser [[1791]] og [[1818]].{{sfn|Alexander Rasmussen|1925|p=107 & 190}}
Historie Foreninger Organisationer